ai4bharat/Pralekha huggingface dataset:
రక్షణ మంత్రిత్వ శాఖ
కరోనా యోధులను భారతదేశం గౌరవిస్తోంది.
కోవిడ్ యోధుల సహకారంతో భారతదేశం కరోనా వైరస్ తో విజయవంతంగా పోరాడుతోంది. జాతీయ, అంతర్జాతీయ స్థాయిలో వ్యక్తులను, సరకులను రవాణా చేయడం ద్వారా కరోనా ను కట్టడిచేయడంలో జాతీయ స్థాయిలో కొనసాగుతున్న కృషికి ఐ.ఏ.ఎఫ్. తన వంతు సహకారాన్ని అందిస్తోంది. కోవిడ్ టెస్టింగ్ ప్రయోగశాల ఏర్పాటుకు అవసరమైన పరికరాలతో పాటు సుమారు 600 టన్నులకు పైగా వైద్య పరికరాలను, వైద్యులు, పారా మెడికల్ సిబ్బంది తో సహా పెద్ద సంఖ్యలో ప్రజలను ఐ.ఏ.ఎఫ్. విమాన మార్గంలో తరలించింది. కరోనా కు వ్యతిరేకంగా నిర్వహించే పోరులో ఐ.ఏ.ఎఫ్. సిబ్బంది శక్తి వంచన లేకుండా సహాయపడుతున్నారు. భారతదేశంలో కరోనా యోధుల సేవలకు కృతజ్ఞతగా, ఐ.ఏ.ఎఫ్. తన అనుబంధ సేవలు అందిస్తున్న వారితో కలిసి, ఈ భారతదేశ ధైర్య యోధులకు తనదైన శైలిలో గౌరవించాలని యోచిస్తోంది. కరోనా వైరస్ మహమ్మారి విజృంభిస్తున్న ఈ అసాధారణమైన రోజుల్లో నిర్విరామంగా, నిస్వార్ధంగా సేవలందించిన ధైర్యవంతులైన కోవిడ్ వారియర్సును అభినందించడానికి భారత వైమానిక దళానికి చెందిన విమానాలను గగన వీధుల్లో వేగంగా విహరింపచేయాలని నిర్ణయించింది.
2020 మే నెల 3వ తేదీన భారత వైమానిక దళానికి చెందిన అనేక విమానాలు ఢిల్లీ మరియు ఎన్.సి.ఆర్. ప్రాంతంపై గగన తలంలో వేగంగా విహరించాలని నిర్ణయించాయి. భారత వైమానిక దళం శిక్షణా కార్యక్రమాన్ని కూడా దీనితో సమన్వయ పరుస్తున్నారు. కోవిడ్-19 టాస్క్ కు సంబంధించిన సరకులను రవాణా చేయడంలో నిమగ్నమైన విమానాలు, హెలీకాఫ్టర్లు కూడా ఈ ప్రదర్శనలో పాల్గొంటాయి.
కరోనా యోధులకు ఢిల్లీ గగనతలం నుండి వందనం సమర్పించే ఈ ప్రదర్శన ఉదయం 10 గంటల నుండి 10 గంటల 30 నిముషాల వరకు నిర్వహించాలని నిర్ణయించారు. యుద్ధ విమానాల అమరిక లో సుఖోయ్-30, ఎమ్.కే.ఐ., మిగ్-29 మరియు జాగ్వర్ విమానాలు పాల్గొని రాజ్ పథ్ పైన గగనతలంలో విహరిస్తాయి. ఢిల్లీలో నివసించే ప్రజలు తమ ఇళ్ల పై నుండి ఈ విన్యాసాలను తిలకించవచ్చు. వీటికి అదనంగా, సి-130 రవాణా విమానం కూడా మొత్తం ఢిల్లీ మరియు ఎన్.సి.ఆర్. ప్రాంతం పై గగన తలంలో ఇదే తరహా విన్యాసాలు చేస్తుంది. గగనతలంలో భద్రతను, ముఖ్యంగా పక్షుల విహారానికి అడ్డంకి కాకుండా సుమారు 500 మీటర్ల నుండి 1000 మీటర్ల ఎత్తులో ఈ విమానాలు ఎగురుతాయి.
ఈ విన్యాసాలతో పాటు, ఉదయం 9 గంటలకు హెలికాఫ్టర్లు పోలీసుల యుద్ధ స్మారకం పై పుష్పాలను వెదజల్లుతాయి. అనంతరం ఉదయం 10 గంటల నుండి 10 గంటల 30 నిముషాల వరకు కోవిడ్-19 రోగులకు వైద్య సేవలందించడంలో నిమగ్నమైన ఢిల్లీ లోని ఆసుపత్రులపై కూడా పుష్పవర్షం కురిపిస్తాయి. కోవిడ్-19 రోగులకు వైద్య సేవలందించిన ఆసుపత్రుల్లో, ఎయిమ్స్, దీన్ దయాళ్ ఉపాధ్యాయ్ ఆసుపత్రి, జి.టి.బి. ఆసుపత్రి, లోకమాన్య ఆసుపత్రి, రామ్ మనోహర్ లోహియా ఆసుపత్రి, సఫ్దర్ జంగ్ ఆసుపత్రి, శ్రీ గంగారాం ఆసుపత్రి, బాబా సాహెబ్ అంబేద్కర్ ఆసుపత్రి, మాక్స్ సాకేత్, రోహిణి ఆసుపత్రి, అపోలో ఇంద్రప్రస్థ ఆసుపత్రి, ఆర్మీ ఆసుపత్రి రీసెర్చ్ &రిఫెరల్ మొదలైనవి ఉన్నాయి.
ప్రధాన మంత్రి కార్యాలయం
అప్లైడ్ మెటీరియల్స్ సీఈవో గారీ. ఈ. డికర్సన్ తో ప్రధాని భేటీ
ప్రధాని శ్రీ నరేంద్ర మోదీ వాషింగ్టన్ డీసీ లో అప్లైడ్ మెటీరియల్స్ ప్రెసిడెంట్, సీఈవో గారీ.ఈ.డికర్సన్ తో భేటీ అయ్యారు. .
భారతదేశంలో సెమీకండక్టర్ పరిశ్రమను బలోపేతం చేయటానికి సహకరించాల్సిందిగా అప్లైడ్ మెటీరియల్స్ సంస్థను ప్రధాని కోరారు. అదే విధంగా ప్రాసెస్ టెక్నాలజీ అభివృద్ధికి, భారతదేశానికి ఉన్న అధునాతన పాకేజింగ్ సామర్థ్యాన్ని పెంచటానికి రావాల్సిందిగా కూడా అప్లైడ్ మెటీరియల్స్ ను ప్రధాని కోరారు.
బోధనారంగంలోనూ అప్లైడ్ మెటీరియల్స్ సంస్థ సహకారంతో నైపుణ్యమున్న సిబ్బందిని తీర్చిదిద్దే అవకాశాలు పరిశీలించాలని డికర్సన్ ను ప్రధాని ఈ సందర్భంగా కోరారు.
ప్రధాన మంత్రి కార్యాలయం
‘‘ఆది మహోత్సవ్’’ ను ఫిబ్రవరి 16వ తేదీ న దిల్లీ లోని మేజర్ ధ్యాన్ చంద్ నేశనల్ స్టేడియమ్ లో ప్రారంభించనున్న ప్రధాన మంత్రి
ఈ కార్యక్రమం లో ఆదివాసి సంస్కృతి ని, శిల్పాల ను, అన్న పానాదుల ను, వాణిజ్యాన్ని మరియు సాంప్రదాయక కళ ను ప్రదర్శించడం జరుగుతుంది
ఆదివాసి సముదాయాలు సాగు చేసినటువంటి ‘శ్రీ అన్న’ కార్యక్రమం లో కేంద్ర బిందువు గా ఉంటుంది
దేశం లో ఆదివాసి జన సంఖ్య సంక్షేమం కోసం తగిన చర్యల ను తీసుకోవడం లో ప్రధాన మంత్రి ఎప్పటికీ ముందు నిలుస్తున్నారు. దీనితో పాటు, దేశం యొక్క ఉన్నతి కి మరియు అభివృద్ధి కి ఆదివాసి సముదాయాలు అందిస్తున్న తోడ్పాటుకు తగిన సమ్మానాన్ని కూడా ప్రధాన మంత్రి కట్టబెట్టుతూ వస్తున్నారు. జాతీయ రంగ స్థలం పైన ఆదివాసి సంస్కృతి ని ప్రకటించే ప్రయాసల లో భాగం గా ‘‘ఆది మహోత్సవ్’’ ను ప్రధాన మంత్రి శ్రీ నరేంద్ర మోదీ ఫిబ్రవరి 16వ తేదీ నాడు ఉదయం పూట 10:30 గంటల కు దిల్లీ లోని మేజర్ ధ్యాన్ చంద్ నేశనల్ స్టేడియమ్ లో ప్రారంభించనున్నారు.
ఆదివాసి సంస్కృతి, శిల్పాలు, అన్నం- పానీయాదులు, వాణిజ్యం మరియు సాంప్రదాయక కళ యొక్క ఉత్సవాన్ని జరిపే కార్యక్రమమే ఆది మహోత్సవ్ అని చెప్పాలి. ఇది ఆదివాసి వ్యవహారాల మంత్రిత్వ శాఖ ఆధ్వర్యం లోని ట్రైబల్ కోఆపరేటివ్ మార్కెటింగ్ డెవలప్ మెంట్ ఫెడరేశన్ లిమిటెడ్  యొక్క వార్షిక కార్యక్రమాల లో ఒక కార్యక్రమం గా నిలుస్తున్నది. ఈ ఉత్సవాన్ని ఈ సంవత్సరం ఫిబ్రవరి 16వ తేదీ మొదలు 27వ తేదీ వరకు దిల్లీ లోని మేజర్ ధ్యాన్ చంద్ నేశనల్ స్టేడియమ్ లో నిర్వహించడం జరుగుతున్నది.
ఆదివాసుల సమృద్ధమైనటువంటి మరియు వైవిధ్యభరితం అయినటువంటి వారసత్వాన్ని ఈ కార్యక్రమం లో కళ్లకు కట్టడం జరుగుతుంది. దీనికోసం కార్య స్థలి లో 200 కు పైగా స్టాల్స్ ను ఏర్పాటు చేయనున్నారు. ఈ మహోత్సవ్ లో దాదాపు గా ఒక వేయి మంది ఆదివాసి చేతివృత్తుల కళాకారులు పాలుపంచుకోనున్నారు. 2023వ సంవత్సరాన్ని ‘చిరుధాన్యాల అంతర్జాతీయ సంవత్సరం’ గా జరుపుకొంటున్న సందర్భం లో, హస్తకళ లు, చేనేత లు, మట్టి తో పాత్రల ను తయారు చేసే కళ, ఆభరణాలు మొదలైన ఆకర్షణలు కూడా కొలువుదీరనున్నాయి. ఆదివాసి సముదాయాలు సాగు చేసిన ‘శ్రీ అన్నా’న్ని సైతం ఈ మహోత్సవ్ లో ప్రత్యేకం గా ప్రదర్శన కు ఉంచుతారు.
ప్రధాన మంత్రి కార్యాలయం
చెస్ గ్రాండ్ మాస్టర్ ప్రజ్ఞానానంద,ఆయన కుటుంబ సభ్యులను కలిసిన ప్రధానమంత్రి శ్రీనరేంద్రమోదీ.
ప్రధానమంత్రి శ్రీ నరేంద్రమోదీ, చెస్ గ్రాండ్ మాస్టర్ ప్రజ్ఞానానందను ఆయన కుటుంబ సభ్యులతో పాటు ఈరోజు 7, ఎల్.కె.ఎంలో కలుసుకున్నారు.
ప్రజ్ఞానానంద పెట్టిన పోస్ట్కు స్పందిస్తూ ప్రధానమంత్రి , ‘‘ఈ రోజు 7, ఎల్.కె.ఎం లో ప్రత్యేక అతిథులను కలుసుకున్నాను.
మిమ్మల్ని, మీకుటుంబ సభ్యలుతోపాటు కలుసుకోవడం ఎంతో ఆనందంగా ఉంది. మీ ఆసక్తి, పట్టుదల మూర్తీభవించిన వ్యక్తి మీరు.
భారతీయ యువత ఏ రంగంలో అయినా రాణించగలదనేందుకు మీరే ఉదాహరణ , మిమ్మల్ని చూసి గర్వపడుతున్నాను”అని ప్రధానమంత్రి తమ సందేశంలో పేర్కొన్నారు.
రైల్వే మంత్రిత్వ శాఖ
దేశానికి 9449 ఎంటీలకు పైగా లిక్విడ్ మెడికల్ ఆక్సిజన్ను అందించిన ఆక్సిజన్ ఎక్స్ప్రెస్లు
ఇప్పటికే తమ ప్రయాణాన్ని పూర్తి చేసిన 150కి పైగా ఆక్సిజన్ ఎక్స్ప్రెస్లు
55 ట్యాంకర్లతో 970 ఎంటీల ఆక్సిజన్తో పరుగులు తీస్తున్న 12 ఆక్సిజన్ ఎక్స్ప్రెస్లు
ఆక్సిజన్ ఎక్స్ప్రెస్ల ద్వారా 13 రాష్ట్రాలకు అందిన సాయం
మహారాష్ట కు 521 ఎంటీలు, ఉత్తరప్రదేశ్ కు 2525 ఎంటీ, మధ్యప్రదేశ్ కు 430 ఎంటీ, హర్యానా కు 1228 ఎంటీ, తెలంగాణకు 389ఎంటీ, రాజస్థాన్ కు 40 ఎంటీ, కర్ణాటక కు 361 ఎంటీ, ఉత్తరాఖండ్ కు 299 ఎంటీ, కేరళకు 118 ఎంటీ, తమిళనాడుకు 151 ఎంటీ, ఆంధ్రప్రదేశ్ కు 116 ఎంటీ, ఢిల్లీకి 2748ఎంటీలకు పైగా ఆక్సిజన్ ను సరఫరా చేసిన ఆక్సిజన్ ఎక్స్ప్రెస్లు
సమస్యలు, అడ్డంకులను దాటుకుంటూ దేశం వివిధ ప్రాంతాలకు అవసరమైన ఆక్సిజన్ ను భారత రైల్వేలు ఆక్సిజన్ ఎక్స్ప్రెస్ల ద్వారా చేరవేస్తున్నాయి. ఇప్పటివరకు భారత రైల్వేశాఖ 590 ట్యాంకర్లలో దాదాపు 9440 మెట్రిక్ టన్నుల లిక్విడ్ మెడికల్ ఆక్సిజన్  ను దేశంలోని వివిధ రాష్ట్రాలకు రవాణా చేసింది.
తాజా సమాచారం మేరకు 970 ఎంటీల ఆక్సిజన్ ను నింపిన 55 ట్యాంకర్లను 12 ఆక్సిజన్ ఎక్స్ప్రెస్లు తమ గమ్య స్థానాలకు నడుస్తున్నాయి.
దక్షిణాది రాష్ట్రాలైన కేరళ, ఆంధ్రప్రదేశ్, తెలంగాణ, కర్ణాటక, తమిళనాడులకు అనేక అనేక ఆక్సిజన్ ఎక్స్ప్రెస్లు ఆక్సిజన్ ను చేరవేయడంతో ఆ రాష్ట్రాలు ఊపిరి పీల్చుకొంటున్నాయి.
అదనంగా సరఫరా చేయడానికి దేశ రాజధాని ప్రాంతానికి 5000 ఎంటీల ఆక్సిజన్ చేరింది.
గత కొన్ని రోజులుగా ప్రతి రోజూ దాదాపు 800 ఎంటీల ఆక్సిజన్ ను ఆక్సిజన్ ఎక్స్ప్రెస్లు రవాణా చేస్తున్నాయి.
రాష్ట్రాల నుంచి అభ్యర్ధన అందిన వెంటనే తక్కువ కాలంలో సాధ్యమైనంత ఎక్కువగా ఆక్సిజన్ ను రవాణా చేయాలని భారత రైల్వేలు లక్ష్యంగా నిర్ణయించుకుని పనిచేస్తున్నాయి.
కేరళకు 118 ఎంటీల ఆక్సిజన్ ను తొలిసారిగా ఆక్సిజన్ ఎక్స్ప్రెస్ ఎర్నాకుళంకు చేరవేసింది.
తాజా సమాచారం మేరకు మహారాష్ట కు 521 ఎంటీలు, ఉత్తరప్రదేశ్ కు 2525 ఎంటీ, మధ్యప్రదేశ్ కు 430 ఎంటీ, హర్యానా కు 1228 ఎంటీ, తెలంగాణకు 389ఎంటీ, రాజస్థాన్ కు 40 ఎంటీ, కర్ణాటక కు 361 ఎంటీ, ఉత్తరాఖండ్ కు 299 ఎంటీ, కేరళకు 118 ఎంటీ, తమిళనాడుకు 151 ఎంటీ, ఆంధ్రప్రదేశ్ కు 116 ఎంటీ, ఢిల్లీకి 2748ఎంటీలకు పైగా ఆక్సిజన్ ను సరఫరా చేసిన ఆక్సిజన్ ఎక్స్ప్రెస్లు రవాణా చేశాయి.
ఆక్సిజన్ను రవాణా చేయడం అనేది సంక్లిష్టమైన అంశం. రవాణా అవుతున్న ఆక్సిజన్ పరిమాణం ఎప్పటికప్పుడు మారుతూ ఉంటుంది. మరికొన్ని ఆక్సిజన్ ఎక్స్ప్రెస్లు ప్రయాణాన్ని ప్రారంభించడానికి సిద్ధంగా వున్నాయి.
రాష్ట్రాల అవసరాల మేరకు ఆక్సిజన్ సరఫరా చేయడానికి రైల్వేలు వివిధ మార్గాలను సిద్ధం చేశాయి. ఎల్ఎంఓను తీసుకురావడానికి అవసరమైన ట్యాంకర్లను భారత రైల్వేకు ఆయా రాష్ట్రాలు అందిస్తున్నాయి.
ప్రధాన మంత్రి కార్యాలయం
200 కోట్ల టీకామందు డోజు ల సంఖ్య నుమించిపోయిన సందర్భం లో పౌరుల కు అభినందన లు తెలియజేసిన ప్రధాన మంత్రి
విజ్ఞానశాస్త్రం పట్ల విశేషమైనటువంటి విశ్వాసాన్ని చాటిచెప్పినందుకు మరియు 200 కోట్ల కోవిడ్-19 టీకామందు డోజుల ప్రత్యేక సంఖ్య ను దాటిపోయినందుకు భారతదేశం ప్రజానీకాన్ని ప్రధాన మంత్రి శ్రీ నరేంద్ర మోదీ ప్రశంసించారు. అలాగే, ఈ ఉద్యమం లో పాలుపంచుకొన్న వైద్యులు, నర్సు లు, ఫ్రంట్ లైన్ వర్కర్స్, శాస్త్రవేత్తలు, నూతన ఆవిష్కర్తలు మరియు నవపారిశ్రామిక వేత్తల ఉత్సాహాన్ని, వారి దృఢ సంకల్పాన్ని ఆయన మెచ్చుకొన్నారు.
కేంద్ర ఆరోగ్య శాఖ మంత్రి శ్రీ మన్ సుఖ్ మాండవియ చేసిన ఒక ప్రకటన కు సమాధానం గా ప్రధాన మంత్రి ఒక ట్వీట్ లో -
‘‘భారతదేశం మరో సారి చరిత్ర ను సృష్టించింది. 200 కోట్ల వేక్సీన్ డోజుల విశిష్ట సంఖ్య ను దాటిపోయిన సందర్భం లో భారతీయులు అందరి కి ఇవే అభినందన లు. భారతదేశం యొక్క టీకాకరణ కార్యక్రమాన్ని స్థాయి లోన, వేగం లోన సాటిలేని విధం గా కొనసాగించడానికి తోడ్పాటు ను అందించిన వారిని చూస్తూ ఉంటే మనసు గర్వం తో ఉప్పొంగిపోతున్నది. కోవిడ్-19 కి వ్యతిరేకంగా ప్రపంచం సలుపుతున్న పోరాటాన్ని ఈ ఘట్టం బలోపేతం చేసివేసింది.
టీకామందు ను తీసుకొనే కార్యక్రమం కొనసాగుతున్నంత కాలం భారతదేశ ప్రజానీకం విజ్ఞానశాస్త్రం పట్ల విశేషమైనటువంటి విశ్వాసాన్ని చాటారు. భూ గ్రహాన్ని భద్రమైందిగా ఉంచడం కోసం పూచీ పడటం లో మన వైద్యులు, నర్సు లు, ఫ్రంట్ లైన్ వర్కర్స్, శాస్త్రజ్ఞులు, నూతన ఆవిష్కర్తల తో పాటు నవ పారిశ్రామిక వేత్త లు ఒక ముఖ్య పాత్ర ను పోషించారు. వారి ఉత్సాహాన్ని మరియు వారి యొక్క దృఢ సంకల్పాన్ని నేను ప్రశంసిస్తున్నాను.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రధాన మంత్రి శ్రీ నరేంద్ర మోదీ స్వదేశీ ప్రచారంలో భాగంగా పీ ఎం ఈ జీ పీ పథకం కింద రుణాలతో లఘు పారిశ్రామిక యూనిట్లను ఏర్పాటుచేయడం ద్వారా దేశంలోని యువత గరిష్ట సంఖ్యలో ప్రజలకు ఉపాధి కల్పించవచ్చని కే వీ ఐ సి చైర్మన్ పునరుద్ఘాటించారు.
రాజస్థాన్లో మూడు రోజుల పర్యటన సందర్భంగా, ఖాదీ మరియు గ్రామీణ పరిశ్రమల కమిషన్  చైర్మన్, శ్రీ మనోజ్ కుమార్, ప్రధాన మంత్రి శ్రీ నరేంద్ర మోదీ 'యువత ఉద్యోగ అభ్యర్థిగా కాకుండా ఉద్యోగ ప్రదాతగా మారాలి' అనే మంత్రాన్ని వ్యాప్తి చేయడానికి అనేక కార్యక్రమాలు మరియు వర్క్షాప్లలో పాల్గొన్నారు. ఏప్రిల్ 20న జైపూర్ ఎంపీ శ్రీ రామ్చరణ్ బోహ్రా, పంచాయతీ సమితి సభ్యులు, సర్పంచ్, ఖాదీ సంస్థల ప్రతినిధులు, సీనియర్ అధికారుల సమక్షంలో ప్రధానమంత్రి ఉపాధి కల్పన కార్యక్రమం పై వర్క్షాప్ నిర్వహించారు. ఏప్రిల్ 21న జైపూర్లోని దాడియా గ్రామంలో పీ ఎం ఈ జీ పీ ఆధ్వర్యంలో అవగాహన శిబిరాన్ని నిర్వహించడం ద్వారా పథకం గురించిన సవివరమైన సమాచారాన్ని నేరుగా లబ్ధిదారులతో పంచుకున్నారు.
ఏప్రిల్ 20న జైపూర్లోని రాష్ట్ర కార్యాలయంలో ఏర్పాటు చేసిన పీ ఎం ఈ జీ పీ వర్క్షాప్లో ఎంపీ శ్రీ రామ్చరణ్ బోహ్రా ప్రసంగిస్తూ, ఖాదీ మరియు గ్రామీణ పరిశ్రమలు కమీషన్ ప్రతి గ్రామానికి ఉపాధి కల్పించడానికి నిరంతరం ప్రయత్నిస్తోందని అన్నారు. వివిధ పంచాయతీ సమితులు/విధానసభ నియోజకవర్గాల్లో అవగాహన శిబిరాలు నిర్వహించేందుకు ఎంపీ సూచనలు చేశారు. ఈ సందర్భంగా శ్రీ మనోజ్ కుమార్ ప్రజలనుద్దేశించి మాట్లాడుతూ ప్రధాన మంత్రి శ్రీ నరేంద్ర మోదీ చేసిన ' స్థానికతే బలం' మంత్రం ఖాదీని ' స్థానికం నుంచి విశ్వ వ్యాప్తం' గా మార్చిందని అన్నారు. ఇప్పుడు ఖాదీ కేవలం ఫ్యాషన్కు చిహ్నం మాత్రమే కాదు, పేదల జీవితాల్లో మార్పు తెచ్చే అత్యంత శక్తివంతమైన మాధ్యమంగా మారింది. ప్రధాన మంత్రి శ్రీ నరేంద్ర మోదీ స్వదేశీ ప్రచారంలో పాల్గొనడం ద్వారా దేశంలోని యువత పీ ఎం ఈ జీ పీ ద్వారా రుణాలు తీసుకొని చిన్న యూనిట్లను ఏర్పాటు చేయడం ద్వారా గరిష్ట సంఖ్యలో ప్రజలకు ఉపాధి కల్పించవచ్చని ఆయన పునరుద్ఘాటించారు.
ఏప్రిల్ 20న జైపూర్ పర్యటన సందర్భంగా, ఖాదీ సంవాద్ ప్రోగ్రాం ఛైర్మన్లో, కే వీ ఐ సి ఖాదీ అమ్మకాలను మెరుగుపరచడంతోపాటు ప్రధాన మంత్రి యొక్క అంకిత భావాన్ని నెరవేర్చడానికి మరియు ఖాదీ కళాకారుల ఆర్థిక స్థితిని మెరుగుపరిచేందుకు కే వీ ఐ సి కృషి చేస్తోంది. ఖాదీ ఉపాధి లో నిమగ్నమైన కార్మికులందరి వేతనాలు ఒకేసారి దాదాపు 35% పెంచుతూ అది ఏప్రిల్ 1 నుండి అమల్లోకి వచ్చేలా చారిత్రాత్మక ముందడుగు తీసుకున్నారు. ఖాదీ మరియు గ్రామీణ పరిశ్రమలు కమీషన్ 2014 నుండి ఖాదీ కళాకారుల వేతనాలను 150 శాతానికి పైగా పెంచినందుకు నేను సంతోషిస్తున్నాను. ఖాదీ మరియు గ్రామీణ పరిశ్రమ ఉత్పత్తులను ఎక్కువగా కొనుగోలు చేయడం ద్వారా ప్రతి భారతీయుడు 'ఆత్మనిర్భర్ భారత్' నిర్మాణానికి సహకరించాలని ఆయన ప్రజలకు విజ్ఞప్తి చేశారు.
రాజస్థాన్ పర్యటనలో రెండవ రోజు, ప్రధానమంత్రి ఉపాధి కల్పన కార్యక్రమం  కింద ఏప్రిల్ 21వ తేదీన జైపూర్లోని దాడియా గ్రామంలో లోక్సభ ఎంపీ, జైపూర్ మరియు ఖాదీ మరియు గ్రామ పరిశ్రమల కమిషన్ చైర్మన్ సమక్షంలో అవగాహన శిబిరం నిర్వహించబడింది. స్థానిక ప్రజాప్రతినిధులు ఈ కార్యక్రమం లో పాల్గొన్నారు. ఈ సందర్భంగా పీపీటీ ద్వారా ప్రధానమంత్రి ఉపాధి కల్పన కార్యక్రమం కింద దరఖాస్తు చేసుకునే విధానాన్ని ప్రదర్శించి పథకం గురించిన సవివరమైన సమాచారాన్ని అందించారు. ఈ శిబిరంలోనే పార్లమెంట్ సభ్యుడు, చైర్మన్ కేవీఐసీ లబ్ధిదారులకు రుణాల కోసం ఆన్లైన్లో దరఖాస్తు చేసుకునేలా చేశారు. శిబిరంలో దాదాపు 70 నుంచి 80 మంది దరఖాస్తు చేసుకున్నారు. ఏప్రిల్ 22న తన పర్యటనలో మూడవ రోజున, చైర్మన్, కే వీ ఐ సి జైపూర్లోని ఖాదీ మరియు గ్రామ పరిశ్రమల కమిషన్ అధికారులు మరియు ఉద్యోగులతో సమీక్షా సమావేశాన్ని నిర్వహించారు.
ఆయుష్
ఆయుష్ మంత్రిత్వ శాఖ క్యాంటీన్లో అందుబాటులో ‘ఆయుష్ ఆహార్’
ఆయుష్ మంత్రిత్వ శాఖ తన క్యాంటీన్లో ‘ఆయుష్ ఆహార్’ను ప్రజలకు అందుబాటులోకి తెచ్చింది. పౌష్టికాహారం మరియు ఆరోగ్యకరమైన జీవనశైలిని ప్రోత్సహిస్తున్న ఆయుష్ మంత్రిత్వ శాఖ కాంటీన్ లో ఆయుష్ ఆహారాన్ని సోమవారం ప్రజలకు అందుబాటులోకి తీసుకొచ్చి తన లక్ష్య సాధనలో మరో అడుగు ముందుకు వేసింది.
పైలట్ ప్రాజెక్ట్గా ప్రారంభించిన ‘ఆయుష్ ఆహార్’లో వెజిటబుల్ పోహా, జావ పిండితో చేసిన వడ, క్యారెట్ హల్వా మరియు కోకుం డ్రింక్ ఉన్నాయి. అన్ని వంటకాలు ప్రజలకు నచ్చుతాయని వీటిలో పోషక విలువలు ఎక్కువగా ఉన్నాయని అధికారులు తెలిపారు.
ప్రారంభ కార్యక్రమంలో పాల్గొన్న ఆయుష్ సెక్రటరీ వైద్య రాజేష్ కోటేచా మాట్లాడుతూ క్యాంటీన్లో అందుబాటులో ఉంచిన ఆయుష్ ఆహార్ పదార్ధాలు సులభంగా జీర్ణం అవుతాయని ఆరోగ్యానికి మంచివని అన్నారు. 2021లో మంత్రిత్వ శాఖ వివిధ రాష్ట్రాలతో కలిసి పని చేస్తున్నదని తెలిపారు. జాతీయ ఆయుష్ మిషన్ కింద మంత్రిత్వ శాఖ అనేక కార్యక్రమాలను అమలు చేసిందని శ్రీ కోటేచా అన్నారు. “ఈ సంవత్సరం విద్య, పరిశోధన, తయారీ, ప్రజారోగ్యం, పరిపాలన అంశాలకు ప్రాధాన్యత ఇచ్చి పనిచేస్తాం. సింగిల్ విండో వ్యవస్థ ఏర్పాటు చేసే అంశాన్ని పరిశీలిస్తున్నాం. ’’ అని చెప్పారు.
2022లో ఆయుష్ జీవనశైలిని ప్రోత్సహించేందుకు అమలు చేయాల్సిన కార్యాచరణ కారక్రమాన్ని అధికారులు సమావేశంలో చర్చించారు. ఆయుష్ ఆహార్ కొనుగోలు చేస్తున్న వారి నుంచి సూచనలు తీసుకుని అమలు చేస్తామని ఆయుష్ మంత్రిత్వ శాఖ ప్రత్యేక కార్యదర్శి శ్రీ ప్రమోద్ కుమార్ పాథక్ తెలిపారు. ప్రజల నుంచి వచ్చిన స్పందన మేరకు మరికొన్ని ఆహార పదార్ధాలను అందుబాటులోకి తెస్తామని ఆయన అన్నారు.
కార్యక్రమంలో ఆయుష్ మంత్రిత్వ శాఖ సంయుక్త కార్యదర్శులు కవిత గార్గ్, డి. సెంథిల్ పాండియన్ కూడా పాల్గొన్నారు.
(Visitor Counter : 143
రక్షణ మంత్రిత్వ శాఖ
ఆత్మనిర్భర్ భారత్ః రూ. 1,700 కోట్ల విలువైన తర్వాతి తరం మారిటైం మొబైల్ కోస్టల్ బ్యాటరీలు  & బ్రహ్మోస్ క్షిపణుల కోసం బ్రహ్మోస్ ఎయిరోస్పేస్ ప్రైవేట్ లిమిటెడ్తో ఒప్పందంపై సంతకం చేసిన రక్షణ మంత్రిత్వ శాఖ
బై ఇండియా కేటగిరీ కింద ఆధునిక తరం మారిటైం మొబైల్ కోస్టల్ బ్యాటరీలు  లను, బ్రహ్మోస్ క్షిపణులను రూ. 2,700 కోట్ల తగిన ధరతో కొనుగోలు చేసేందుకు రక్షణ మంత్రిత్వ శాఖ బ్రహ్మోస్ ఎయిరోస్పస్ ప్రైవేట్ లిమిటెడ్ తో 30 మార్చి 2023న ఒప్పందంపై సంతకాలు చేసింది. ఎన్జిఎంఎంసిబిల అప్పగింత 2027 నుంచి ప్రారంభం కానుంది. ఈ వ్యవస్థలు సూపర్సోనిక్ బ్రహ్మోస్ క్షిపణులతో సన్నద్ధంగా ఉండటమే కాక, భారతీయ నావికాదళ బహుళ దిశాత్మక సముద్ర దాడి సామర్ధ్యాన్ని గణనీయంగా పెంచుతుంది.
మెరుగుపరిచిన పరిధులతో కూడిన ఉపరితలం నుంచి ఉపరితల నూతన తరం క్షిపణులను రూపొందించేందుకు కీలకంగా దోహదం చేస్తున్న బిఎపిఎల్, భారత్, రష్యాల మధ్య జాయింట్ వెంచర్. ఈ ఒప్పందం దేశీయ పరిశ్రమల భాగస్వామ్యంతో కీలకమైన ఆయుధ వ్యవస్థ, మందుగుండు సామాగ్రి దేశీయంగా ఉత్పత్తి చేసేందుకు మరింత ప్రోత్సాహాన్ని ఇవ్వనుంది. ఈ ప్రాజెక్టు నాలుగు సంవత్సరాల కాలంలో 90.000 పనిదినాలతో ఉపాధిని సృష్టిస్తుంది. ఎక్కువశాతం పరికరాలు, ఉప-వ్యవస్థలు దేశీయ తయారీ దారుల నుంచి లభిస్తుండడంతో, ఈ వ్యవస్థలు ఆత్మనిర్భర్ భారత్కు సగర్వమైన పతాకధారులుగా నిలుస్తాయి.
నౌకారవాణా మంత్రిత్వ శాఖ
సముద్ర సంబంధిత అంశాల పై భారతదేశం మరియు డెన్మార్క్ ల మధ్య ఎంఒయు కు ఆమోదం తెలిపిన మంత్రివర్గం
సముద్ర సంబంధిత అంశాల పై భారతదేశానికి, డెన్మార్క్ కు మధ్య అవగాహన పూర్వక ఒప్పందాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఒప్పంద పత్రం పై 2019వ సంవత్సరం జనవరి లో డెన్మార్క్ నుండి డబ్ల్యుఐపి భారతదేశాన్ని సందర్శించే సందర్భం లో సంతకాలు జరగాలని ప్రతిపాదించడమైంది.
ప్రయోజనాలు
ఈ ఎంఒయు పై సంతకాల తో ద్వైపాక్షిక సహకారాని కి అనుకూలించే రంగాల ను రెండు దేశాలు అన్వేషించేందుకు మార్గం సుగమం కాగలదు :
ఆ రంగాల లో -
భారతదేశం, ఇంకా డెన్మార్క్ ల సముద్ర సంబంధ రంగాల లో పరస్పర సహకారాని కి, ఇంకా పెట్టుబడుల కు బాట వేయడం; శిప్పింగ్ లో ఉభయ దేశాల సామర్ధ్యాన్ని మెరుగు పరచడం కోసం ప్రావీణ్యం, ప్రచురణలు, సమాచారం, డాటా మరియు గణాంకాల ను ఉభయ దేశాలు పరస్పరం ఇచ్చిపుచ్చుకొనేందుకు వీలు కల్పించడం; గ్రీన్ మారిటైమ్ టెక్నాలజీ రంగం లోను, నౌకా నిర్మాణం లోను సహకరించుకోవడం; ఇండియన్ రిజిస్టర్ ఆఫ్ శిప్పింగ్ కు రికగ్నైజ్డ్ ఆర్గనైజేశన్  హోదా ను మంజూరు చేయడం, సముద్ర సంబంధిత శిక్షణ మరియ విద్య రంగం లో సహకారం; మర్చంట్ శిప్పింగ్ మరియు సముద్ర సంబంధ రవాణా వ్యవహారాల రంగం లో స్థిర ప్రాతిపదిక కలిగిన సహకారం కోసం పరిశోధన మరియు అభివృద్ధి కి నడుం కట్టడం లతో పాటు
ద్వైపాక్షిక స్థాయి లో, అంతర్జాతీయ స్థాయి లో ఇరు దేశాల కు పరస్పరం ప్రయోజనాలు చేకూరే అవకాశాల ను వినియోగించుకోవడం లో మరింత ఎక్కువ గా సహకరించుకోవడం -
వంటివి ఉంటాయి.
పూర్వరంగం
భారతదేశం తో వ్యాపారం చేస్తున్న భాగస్వామ్య దేశాల లో డెన్మార్క్ ఒక ముఖ్య భాగస్వామి గా ఉంది. డెన్మార్క్ నుండి భారతదేశాని కి ఎగుమతి అవుతున్న సరకుల లో ఔషధ సంబంధ వస్తువులు, విద్యుత్తు ఉత్పాదన యంత్రాంగం, పారిశ్రామిక యంత్ర సామగ్రి, లోహ ఖనిజాలు, సేంద్రియ రసాయనాలు వంటివి ఉన్నాయి. డెన్మార్క్ కు భారతదేశం ఎగుమతి చేస్తున్న సరకుల లో దుస్తులు, వస్త్రాలు/ దారాలు, , రహదారి పై రాకపోకలు జరిపే వాహనాలు మరియు విడి భాగాలు, లోహ వస్తువులు, ఇనుము మరియు ఉక్కు, పాదరక్షలు, యాత్రల లో వినియోగించే వస్తువులు ప్రధానమైనవి. ఇరు దేశాల మధ్య ద్వైపాక్షిక వాణిజ్యాన్ని ప్రోత్సహించడం కోసం, అలాగే సముద్ర సంబంధిత రంగం లో సహకారాన్ని, సమన్వయాన్ని ప్రోత్సహించడం కోసం డెన్మార్క్ తో ఒక ద్వైపాక్షిక ఎంఒయు ను కుదుర్చుకోవాలని ప్రతిపాదించడమైంది.
(
ఫుడ్ ప్రాసెసింగ్ పరిశ్రమల మంత్రిత్వ శాఖ
ఐవైఓఎం, మెగా ఫుడ్ ఈవెంట్ 2023కి సంబంధించిన కార్యకలాపాలపై రెసిడెంట్ కమిషనర్లతో ఎఫ్పిఐ కార్యదర్శి రౌండ్ టేబుల్
రెసిడెంట్ కమీషనర్లతో ఎఫ్పిఐ కార్యదర్శి డిసెంబర్ 8న జరిగిన రౌండ్టేబుల్ సమావేశానికి అధ్యక్షత వహించారు. రాష్ట్రాలు / కేంద్ర పాలిత ప్రాంతాలకు ప్రతిపాదిత మెగా ఫుడ్ ఈవెంట్ కోసం మంత్రిత్వ శాఖ కార్యాచరణ ప్రణాళికను తెలియజేయడం, సహకారానికి సాధ్యమైన రంగాలను చర్చించడం రౌండ్ టేబుల్ ఎజెండా.
ప్రధాన ప్రసంగం సందర్భంగా, 2023 అక్టోబర్లో మెగా ఈవెంట్ నిర్వహిస్తున్నట్టు, మంత్రిత్వ శాఖ ఇంతకుముందు నిర్వహించిన కార్యక్రమాల కంటే చాలా పెద్ద స్థాయిలో ఇది జరగనున్నట్టు ఎఫ్పిఐ సెక్రటరీ ఆర్సిలకు వివరించారు. ఈ ఈవెంట్ రాష్ట్రాలు, యుటిలకు రాష్ట్ర / యుటి-నిర్దిష్ట అవకాశాలను ప్రదర్శించడానికి, ప్రపంచ, దేశీయ వ్యాపార నాయకులు, సరఫరాదారులు, కొనుగోలుదారులు, సాంకేతిక ప్రదాతలతో పరస్పర సహకారం కోసం, ఫుడ్ ప్రాసెసింగ్ మరియు ఫుడ్ రిటైల్ రంగాలలో పెట్టుబడి & సోర్సింగ్ ఆసక్తులను రూపొందించడానికి వేదికను అందిస్తుంది.
ఈవెంట్ను విజయవంతం చేసేందుకు ఫీడ్బ్యాక్ / సూచనలను పంచుకోవాలని అన్ని రాష్ట్రాలు / యుటిలను అభ్యర్థించారు. ఈ కార్యక్రమంలో చురుకుగా పాల్గొనాలని, అలాగే అవగాహన కల్పించడంలో మంత్రిత్వ శాఖకు మద్దతు ఇవ్వాలని, సీనియర్ పాలసీ మేకర్స్, అగ్రి-ఫుడ్ కంపెనీలు, ఎఫ్పిఓలు / ఎస్హెచ్జిలు, మెగా ఫుడ్ ఈవెంట్లో సంబంధిత వాటాదారులందరి భాగస్వామ్యాన్ని నిర్ధారించడానికి కూడా వారిని అభ్యర్థించారు.
చిరుధాన్యాలు, చిరుధాన్యాల ఆధారిత విలువ ఆధారిత ఉత్పత్తుల అనేక ప్రయోజనాల గురించి అవగాహన కల్పించడానికి మంత్రిత్వ శాఖ ‘అంతర్జాతీయ మిల్లెట్స్ సంవత్సరం’లో భాగంగా అనేక కార్యక్రమాలను ప్లాన్ చేస్తుందని కూడా పాల్గొనేవారికి తెలియజేసారు.
2023 సంవత్సరం పొడవునా, మెగా ఫుడ్ ఈవెంట్ 2023 సమయంలో ప్లాన్ చేసిన కార్యకలాపాలలో పాల్గొంటామని ఆర్సిలు, ఎంఓఎఫ్పిఐకి మద్దతునిస్తున్నట్టు హామీ ఇచ్చాయి. కొన్ని సూచనలు / ఫీడ్బ్యాక్లలో మెగా ఫుడ్ ఈవెంట్ ఫోకస్డ్ క్యాంపెయిన్ అవసరాలు అలాగే దేశీయంగా & అంతర్జాతీయ ఎక్స్పోలో ఉంటాయి. సూక్ష్మ వ్యాపారవేత్తలు, ఎఫ్ పి ఓలు, ఎస్ హెచ్ జిలకు సహాయపడే ప్రణాళికాబద్ధమైన శిఖరాగ్ర సమావేశాలు, జిల్లా స్థాయి శిఖరాగ్ర సమావేశాలను నిర్వహించడం; సాంప్రదాయక అంశాలను ప్రదర్శించడం, మెగా ఈవెంట్ ప్రచారం కోసం పర్యాటక పరిశ్రమతో సాధ్యమైన అనుబంధం మొదలైనవి ఈ మెగా కార్యక్రమంలో ప్రధాన అంశాలు.
.
ఇన్వెస్ట్మెంట్ ఫెసిలిటేషన్ సెల్  గుర్తించిన కార్యాచరణ ప్రణాళికను అమలు చేయడం కోసం రాష్ట్రాలు, కేంద్ర పాలిత ప్రాంతాలతో సమన్వయం చేసుకోవాలని, రాష్ట్రాలు / యుటిల క్రియాశీల భాగస్వామ్యాన్ని కలిపిస్తూ అవసరమైన మద్దతును నిర్ధారించాలని సూచించారు.
భారతీయ ఆహార ప్రాసెసింగ్ రంగం బలాన్ని ప్రదర్శించడానికి అలాగే మెగా ఈవెంట్ గరిష్ట ప్రయోజనాలను పొందేందుకు చురుకుగా పాల్గొనడానికి మంత్రిత్వ శాఖతో నిమగ్నమవ్వాలని ఎఫ్పిఐ కార్యదర్శి అన్ని రాష్ట్రాలు, యూటీ లను కోరారు.
రక్షణ మంత్రిత్వ శాఖ
డీఎంఎ అదనపు కార్యదర్శిగా బాధ్యతలు స్వీకరించిన వైస్ అడ్మిరల్ అతుల్ ఆనంద్
వైస్ అడ్మిరల్ అతుల్ ఆనంద్, ఇవాళ, మిలిటరీ వ్యవహారాల విభాగం అదనపు కార్యదర్శిగా బాధ్యతలు స్వీకరించారు. ఇంతకుముందు ఈ బాధ్యతలు నిర్వర్తించిన లెఫ్టినెంట్ జనరల్ అనిల్ పురి ఈ ఏడాది ఫిబ్రవరి 28న పదవీ విరమణ చేశారు.
వైస్ అడ్మిరల్ అతుల్ ఆనంద్, 1988 జనవరి 01న, నౌకాదళ కార్యనిర్వాహక విభాగంలో అడుగు పెట్టడం ద్వారా దేశ సేవ ప్రారంభించారు. నేషనల్ డిఫెన్స్ అకాడమీ , మిర్పూర్ లోని డిఫెన్స్ సర్వీసెస్ కమాండ్ అండ్ స్టాఫ్ కాలేజ్, దిల్లీలోని నేషనల్ డిఫెన్స్ కాలేజ్ పూర్వ విద్యార్థి ఆయన. హవాయిలోని ఆసియా పసిఫిక్ సెంటర్ ఆఫ్ సెక్యూరిటీ స్టడీస్లో అడ్వాన్స్డ్ సెక్యూరిటీ కోఆపరేషన్ కోర్సును కూడా పూర్తి చేశారు.
అతి విశిష్ట సేవ పతకం , విశిష్ట సేవ పతకం  గౌరవాల గ్రహీత అయిన వైస్ అడ్మిరల్ అతుల్ ఆనంద్, తన ఉద్యోగ జీవితంలో, టార్పెడో రికవరీ నౌక ఐఎన్టీఆర్వీ ఏ72, క్షిపణి నౌక ఐఎన్ఎస్ చాతక్; కార్వెట్ INS ఖుక్రీ, విధ్వంస నౌక ఐఎన్ఎస్ ముంబైకి కమాండ్ సహా చాలా కీలక బాధ్యతలు నిర్వర్తించారు. నౌకదాళ నౌకలు శారద, రణవిజయ్, జ్యోతిలో నావిగేటింగ్ అధికారిగా కూడా పని చేశారు. స్టాఫ్ రిక్వైర్మెంట్ జాయింట్ డైరెక్టర్, వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీలో డైరెక్టింగ్ స్టాఫ్, నౌకాదళ కార్యక్రమాల డైరెక్టర్, నౌకదళ నిఘా  విభాగం డైరెక్టర్ వంటివి వైస్ అడ్మిరల్ అతుల్ ఆనంద్ చేపట్టిన బాధ్యతల్లో ముఖ్యమైనవి.
నౌకాదళ ఆపరేషన్స్ ప్రిన్సిపల్ డైరెక్టర్గా, రక్షణ మంత్రిత్వ శాఖ  సమీకృత ప్రధాన కార్యాలయంలో ప్రిన్సిపల్ డైరెక్టర్గానూ వైస్ అడ్మిరల్ అతుల్ ఆనంద్ పని చేశారు. ఫ్లాగ్ ఆఫీసర్గా, అసిస్టెంట్ చీఫ్ ఆఫ్ నేవల్ స్టాఫ్గానూ  సేవలు అందించారు. ఖడక్వాస్లాలోని నేషనల్ డిఫెన్స్ అకాడమీలో డిప్యూటీ కమాండెంట్ & చీఫ్ ఇన్స్ట్రక్టర్గా, మహారాష్ట్ర నౌకాదళ ప్రాంతం ఫ్లాగ్ ఆఫీసర్ కమాండింగ్గా, కర్ణాటక నౌకదళ ప్రాంతం ఫ్లాగ్ ఆఫీసర్ కమాండింగ్గా, నౌకాదళ ఆపరేషన్స్ డైరెక్టర్ జనరల్గానూ వైస్ అడ్మిరల్ అతుల్ ఆనంద్ బాధ్యతలు నిర్వర్తించారు.
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
చెన్నైకి చెందిన ఐటీ గ్రూప్ కి సంబంధించిన కేసులో ఆదాయపు పన్ను శాఖ చెన్నై, మదురై లో 5 చోట్ల సోదాలు చేపట్టింది.
ఈ సోదాల వల్ల సింగపూర్లో రిజిస్టర్ అయిన ఒక కంపెనీలో పెట్టుబడులకు సంబంధించిన ఆధారాలు బయటపడ్డాయి. దీనిలో రెండు కంపెనీలు హోల్డింగ్ గా ఉన్నాయి. వీటిలో ఒకటి పెద్ద ఇన్ఫ్రాస్ట్రక్చర్, ఫైనాన్సింగ్ కంపెనీ కింద ఉన్న కంపెనీ అయితే, మరో దానిని శోధిస్తున్నారు.
సోదాలు జరుగుతున్న సంస్థ 72% వాటా కలిగి ఉన్నప్పటికీ చాలా నామమాత్రపు మొత్తాన్ని పెట్టుబడి పెట్టిందని కనుగొనబడింది, మరో సంస్థ 28% వాటా కలిగి ఉంది, కానీ మొత్తం డబ్బును పెట్టుబడి పెట్టింది. ఇది దాదాపు 7 కోట్ల డాలర్లు ప్రయోజనం / లాభం పొందింది, అంటే సుమారు రూ. 200 కోట్లు, సోదాలు జరుగుతున్న గ్రూప్ చేతిలో ఉంది, ఇది రిటర్న్స్ లో కానీ ఎఫ్ఏ షెడ్యూల్లో కూడా వెల్లడించలేదు. ఈ విధంగా, షేర్ చందా రూపంలో పొందిన విదేశీ ఆదాయం రూ. 200 కోట్లు, బయటకు వెల్లడించకుండా దాచిపెట్టారు. ఇది వాటాదారుల చేతిలో భారతదేశంలో పన్ను చెల్లించాల్సి ఉండే డబ్బు. అంతేకాకుండా, ఆదాయపు పన్ను రిటర్న్ ఎఫ్ఏ షెడ్యూల్లో విదేశీ ఆస్తులను / ప్రయోజనకరమైన ఆసక్తిని బహిర్గతం చేయని కారణంగా బ్లాక్ మనీ యాక్ట్, 2015 కింద చర్యలు ప్రారంభించబడతాయి. ఈ పెట్టుబడి యొక్క ప్రస్తుత విలువ రూ. 354 కోట్లు.
ఈ బృందం ఇటీవల 5 షెల్ కంపెనీలను కొనుగోలు చేసింది, వీటి ద్వారా రూ.337 కోట్లు బోగస్ బిల్లులతో వాస్తవంగా ఎటువంటి వ్యాపారం చేయకుండా ప్రధాన గ్రూప్ సంస్థ నుండి తరలించే ప్రయత్నం జరిగింది. ఈ డబ్బు విదేశాలకు బదిలీ అయి, ప్రధాన మదింపుదారుడి కుమారుడి పేరిట వాటాల కొనుగోలుకు ఉపయోగించబడింది. ఈ సంస్థల ద్వారా నిధులను మళ్లించినట్లు డైరెక్టర్లలో ఒకరు అంగీకరించారు.
రూ 150 కోట్ల విలువైన ప్రాధాన్యత వాటాల కేటాయింపునకు సంబంధించి కూడా ఆధారాలు కనుగొన్నారు.
సోదాల్లోబయటపడిన అంశమేమిటంటే, ఈ గ్రూప్ వడ్డీపై బ్యాంకుల నుండి రుణాలు తీసుకుంది మరియు ఆస్తులలో పెట్టుబడుల కోసం వడ్డీ లేకుండా ఇతర గ్రూప్ కంపెనీలకు మళ్లించింది. ఈ లెక్కన మొత్తం వడ్డీ అనుమతి సుమారు రూ. 423 కోట్లు.
అంతేకాకుండా, ఈ బృందం కనీసం రూ. 500 కోట్లు విలువ చేసే కనీసం 800 ఎకరాల భూమిని, ప్రధాన గ్రూప్ డబ్బుతో వివిధ షెల్ కంపెనీల పేర్లలో కొనుగోలు చేసింది. ఈ లావాదేవీలకు 1988 బినామి ఆస్తి లావాదేవీల నిషేధ చట్టం యొక్క వర్తమానత పరిశీలిస్తున్నారు.
ఐటి నిబంధనలు, 1962 ప్రకారం నిర్ణయించాల్సిన సరసమైన మార్కెట్ విలువ కంటే చాలా తక్కువ ధరకు ప్రస్తుత సంవత్సరంలో గణనీయమైన వాటాదారుల బదిలీ ఉన్నట్లు కూడా గుర్తించారు. అయితే, ఈ సోదాల్లో లెక్కించని ఆదాయాన్ని సుమారు రూ. 1,000 కోట్లు, అందులో రూ. బినామి మరియు బ్లాక్ మనీ యాక్ట్స్ కింద చర్య తీసుకోదగిన సమస్యలతో పాటు, ఇప్పటికే 337 కోట్లు మదింపుదారుడు చేశారు. మరిన్ని సోదాలు జరుగుతున్నాయి.
ఈ సోదాల వల్ల వెయ్యి కోట్ల రూపాయల ఆదాయ వనరులపై సోదాలు జరగగా, దీనిలో రూ.337 కోట్ల గురుంచి అస్సెస్సీ వెల్లడించారు.